ddrg/super_eurlex huggingface dataset:
18.

Vysoký objem medzinárodných financií po cunami prevýšil absorpčnú schopnosť niektorých partnerov (pozri rámček 2). Na Srí Lanku prišlo viac než 360 humanitárnych organizácií s vysokým objemom súkromných financií a do Indonézie vyše 450. Súťaž o zdroje prispela k inflácii a k ťažkostiam pri získavaní tovaru a nábore kvalifikovaných zamestnancov. V správe Úradu pre obnovu a rekonštrukciu (BRR) (8) jeden rok po cunami sa uvádza, že v roku 2005 ceny a mzdy vzrástli v Acehu o 30 – 40 %. Rámček 2Objem financií prevyšuje finančné potreby partnerovPre vysoký objem súkromných finančných prostriedkov niektorí existujúci partneri GR ECHO na Srí Lanke nedokázali absorbovať financie dostupné od Komisie. Napríklad s jednou mimovládnou organizáciou bol dohodnutý projekt len vo výške 570 000 EUR, hoci GR ECHO malo pôvodne v úmysle prideliť naň 1 mil. EUR z rozhodnutia vo výške 10 mil. EUR. Napriek tomu, že táto mimovládna organizácia zvyšuje svoju kapacitu na Srí Lanke od cunami, v rámci rozhodnutia vo výške 80 mil. EUR stále nepredložila žiadny návrh. Od októbra 2005 GR ECHO preto spolupracovalo so štyrmi novými partnermi na Srí Lanke (z celkového počtu 21 partnerov).V Indonézii jedna agentúra OSN nedokázala absorbovať všetky financie od Komisie počas šesťmesačného realizačného obdobia núdzového rozhodnutia. Mnohí zvyčajní partneri GR ECHO nepredložili návrhy projektov v Indonézii, pretože finančné prostriedky, ktoré získali od iných darcov, už prevýšili ich absorpčnú schopnosť.Táto analýza týkajúca sa nedostatočnej schopnosti absorbovať dostupné financie je podporená stanoviskom jednej mimovládnej organizácie, v ktorom sa zdôrazňuje, že jej programy by mali by založené na potrebe a nie na snahe minúť nadbytočné finančné prostriedky. Napriek tomu, že prestali prijímať financie pre obete cunami skôr než týždeň po katastrofe, prijali 110 mil. EUR, pričom na realizáciu programov po cunami v roku 2005 potrebovali 25 mil. EUR. Darcovia boli požiadaní o súhlas so zrušením obmedzenia na využitie dotácií, aby mohli byť použité na iné núdzové stavy, a 99 % súhlasilo. Do konca roku 2005 bolo 65 mil. EUR z príspevkov, ktoré boli pôvodne určené na cunami, použitých na pokrytie iných potrieb, napr. na potravinovú krízu v Nigeri, na konflikt v Darfúre a na zemetrasenie v Pakistane.
56.

Na uľahčenie zvyšovania efektívnosti budúcej pomoci Ruskej federácii Dvor audítorov vydáva tieto odporúčania. a) Komisia by mala nájsť spôsoby na skrátenie programovacieho procesu a založiť všetko plánovanie externých akčných programov na skutočnom dialógu medzi Komisiou a prijímateľom, ktorý povedie k jeho skutočnej zaangažovanosti. b) Projekty by sa mali financovať iba v prípade, ak sú všetky ciele konkrétne, merateľné, reálne, načasované a dosiahnuteľné a sú skutočne zdieľané Komisiou a adresátom/prijímateľom a v ktorých sa riadiace výbory v prípade potreby pretvoria na dôležitý riadiaci nástroj tým, že sa im poskytnú náležité právomoci a zastúpenie na rozhodovacej úrovni, a investičné časti (ak existujú) by boli spolufinancované prijímateľom; a vykonali sa reálne opatrenia týkajúce sa oslobodenia od DPH a nepriameho spolufinancovania vo forme nepeňažného plnenia. c) Dvor audítorov zdôrazňuje potrebu stabilnej organizácie a ráznych a prísnych krokov v súlade so zavedenými pravidlami a usmerneniami: RPC vrátane logického rámca by sa malo použiť vždy, keď je to vhodné; Komisia by sa mala vyhnúť spájaniu malých projektov do jedného väčšieho projektu s mnohými cieľmi a rôznymi prijímateľmi; Komisia by mala pružne reagovať na nedostatky v realizácii projektov a Komisia by mala stanoviť štandardy pre urýchlenie svojich administratívnych postupov schvaľovania a iných odoziev na programovacie a zmluvné dokumenty a správy. d) Pre získanie lepšieho prehľadu o udržateľnosti projektov by Komisia mala reálne odhadnúť potenciál udržateľnosti počas plánovacej fázy projektov; zabezpečiť následné posúdenie alebo zhodnotenie ukončených projektov s cieľom zdokonaliť budúce projekty a zabezpečiť, aby boli informácie o projektoch dostupné verejnosti a aktívne vyhľadávať najlepšie postupy, ktoré boli použité v jej alebo iných projektoch darcov.
53.

Výmena informácií bez predchádzajúcej žiadosti by sa mala zlepšiť. Vzhľadom na najnovší technologický vývoj a vybavenie, ktoré používajú obchodníci, by sa malo uvažovať o účinnejších spôsoboch výmeny informácií. Častejšie a podrobnejšie automatizované výmeny medzi členskými štátmi alebo dokonca priamy prístup do vnútroštátnych databáz by sa mali taktiež vziať do úvahy (7). V rámci skupiny pre stratégiu boja proti daňovým podvodom prebiehajú rokovania o možných spôsoboch zlepšenia využívania tohto nástroja. Rokovania o využívaní siete Eurocanet sú typickým príkladom využívania tohto nástroja členskými štátmi. Okrem toho ukončenie práce viacerých skupín v rámci programu Fiscalis (SPF) a pokračujúce rozhovory v rámci týchto skupín odrážajú snahu členských štátov o zlepšenie využívania tohto nástroja a vytvorenie štruktúrovanejšieho využívania tohto druhu výmeny informácií, napr. v súvislosti s ojazdenými automobilmi a dovozmi. Pokiaľ ide o štatistiky, členské štáty odsúhlasili podrobné usmernenia a pokyny, na základe ktorých sa stanovuje predkladanie presnejších štatistík týkajúcich sa kategórií informácií, ktoré sa vymieňajú bez predchádzajúcej žiadosti. Tieto nové usmernenia by sa mali uplatňovať od roku 2007 (v prípade nahlasovania štatistických údajov týkajúcich sa žiadostí a odpovedí zaslaných a prijatých v roku 2006).
46.

Z niekoľkých dôvodov je čas na realizáciu všetkých projektových činností a dosiahnutie cieľov vo väčšine projektov príliš krátky. V mnohých prípadoch to nevyhnutne vedie k predĺženiu projektov. Hlavné problémy, ktoré negatívne ovplyvňujú realizáciu projektov a znižujú účinnosť a efektívnosť technickej pomoci: — dlhá prípravná fáza často spôsobuje, že sú návrhy projektov na začiatku ich realizácie zastaralé (body 19 až 21), — zdĺhavý proces verejného obstarávania technickej pomoci a úvodnej fázy projektov výrazne skracuje čas na ich realizáciu (body 22 až 26), — vybraní odborníci zvyčajne nie sú k dispozícii po uzavretí zmluvy (body 27 až 28), — súčasné postupy zadávania verejných zákaziek na technickú pomoc nepodporujú zapojenie vnútroštátnych verejných inštitúcií (body 29 až 30), — koordinácia darcov je rôzna, avšak v mnohých prípadoch sa technická pomoc stále poskytuje prostredníctvom samostatných, nekoordinovaných projektov a vykonávacie opatrenia nepodporujú zapojenie miestnych inštitúcií do projektov (body 32 až 34). Odporúčanie 4Mali by sa zrevidovať postupy týkajúce sa prípravnej a úvodnej fázy projektov vrátane verejného obstarávania technickej pomoci s cieľom poskytnúť viac času na realizáciu projektov. Počiatočná fáza by mala byť flexibilnejšia, aby bolo možné v jej priebehu prispôsobiť návrhy projektov prípadne zadávacie podmienky technickej pomoci zmeneným okolnostiam.Odporúčanie 5Mali by sa zrevidovať hodnotiace kritériá verejných súťaží na technickú pomoc tak, aby lepšie odrážali kvalitu a predchádzajúce skúsenosti odborníkov a konzultačných firiem.Odporúčanie 6Pri verejnom obstarávaní by sa mali zvážiť viaceré možnosti, aby sa vybrali najlepšie technické odborné skúsenosti, vrátane odborných skúseností dostupných vo verejných inštitúciách a v prijímateľskej krajine či regióne.Odporúčanie 7V súlade so záväzkami z Parížskeho vyhlásenia by Komisia mala častejšie využívať technickú pomoc prostredníctvom koordinovaných programov, a pokiaľ je to možné, uplatniť vykonávacie opatrenia na podporu zapojenia miestnych inštitúcií do projektov.
54.

V Parížskej deklarácii o účinnosti pomoci (31) sa potvrdila zásada, že hlavnú zodpovednosť za koordináciu pomoci na všetkých úrovniach by mali prevziať samotné prijímateľské štáty, pričom investori by mali prisľúbiť, že budú rešpektovať vedúce postavenie partnerskej krajiny. Počas auditu sa v krajinách, v ktorých sa implementoval program CARDS, nenašli takmer žiadne dôkazy o vedúcom postavení prijímateľskej krajiny ani o opatreniach prijatých investormi na podporu vedúceho postavenia prijímateľských krajín. Jediná iniciatíva sa prejavila v Albánsku (pozri rámček 8). Rámček 8Koordinácia investorov v AlbánskuS cieľom zlepšiť koordináciu investorov v Albánsku zriadili v decembri 2003 štyri zúčastnené strany (Komisia, OBSE, OSN a Svetová banka) mechanizmus odvetvovej koordinácie. Dohodli sa na rozdelení zodpovednosti medzi sebou podľa štyroch tematických oblastí. Na účely riadenia procesu koordinácie zriadili technický sekretariát investorov. Tým prispeli k účinnejšiemu vzájomnému dopĺňaniu a rozdeleniu pracovnej sily. Očakáva sa, že investori využijú vlastné komparatívne výhody na úrovni odvetví a budú delegovať právomoc týkajúcu sa implementácie programov na určených vedúcich investorov.Komunita investorov prispela k vytvoreniu integrovaného systému plánovania, ktorý uviedla do prevádzky albánska vláda v roku 2005 a ktorý by mal pomôcť krajine riadiť vlastný proces rozvoja. Cieľom je integrovať rôzne rámce politiky do jedného strednodobého plánu rozvoja v roku 2007 a vytvoriť novú štruktúru koordinácie investorov a riadenia vonkajšej pomoci.
56.

V súvislosti s náhradnými kontrolami Dvor audítorov zistil, že: a) Niektoré vykonané kontroly zahŕňali len zbežné vizuálne preskúmanie časti zásielky, v dôsledku čoho nebol zamýšľaný účel kontrol splnený. b) Členské štáty určovali minimálny požadovaný počet náhradných kontrol rozdielne. c) V nariadeniach sa stanovuje, že tovary, ktoré boli predmetom fyzických kontrol a ktoré colné úrady zaplombovali, sú už oslobodené od ďalších náhradných kontrol (okrem výnimočných okolností). Pri audite sa zistilo, že niektoré zásielky, ktoré sa colne zaplombovali (s iným zámerom), ale ktoré sa fyzicky neskontrolovali, boli oslobodené od možnosti náhradných kontrol v mieste výstupu z územia EÚ. d) Osobitné kontroly plomb vykonávajú colné úrady výstupu, ak boli predtým pripevnené plomby porušené alebo sa s nimi manipulovalo. Keďže na kontroly plomb nie sú stanovené jasné pravidlá, zistilo sa, že sa vykonávali nejednotne. e) V prípadoch, keď sa zásielky tovarov prepravujú medzi štátmi po mori predtým, ako opustia EÚ po ceste alebo železnici, existuje možnosť, že nebudú vybrané na náhradnú kontrolu v mieste posledného výstupu z územia Spoločenstva. f) K zásielkam, ktoré prichádzajú do miesta výstupu z územia EÚ, nie sú priložené sprievodné doklady, v ktorých by sa jasne uvádzala hodnota náhrady alebo aspoň, či sa na ne náhrady vôbec vyplácajú, čo úradníkom zodpovedným za vykonávanie týchto kontrol sťažuje identifikáciu zásielok, ktoré majú byť skontrolované. g) Ak sa pri náhradných kontrolách zistia nezrovnalosti, musia sa nahlásiť členskému štátu, z ktorého tovary pochádzajú, a môže sa k nim pripojiť aj žiadosť o informácie o prijatých následných opatreniach. Dvor audítorov zistil, že tento systém nefunguje podľa plánu a orgány vykonávajúce kontrolu nedostávali informácie o následných opatreniach. Odporúčanie 4Dvor audítorov odporúča:V požiadavkách pre náhradné kontroly stanovených v právnych predpisoch by mala byť zahrnutá možnosť vizuálne preskúmať celú zásielku vybranú na kontrolu.Malo by sa zvážiť zavedenie požiadavky, v rámci ktorej by sa počet vykonaných náhradných kontrol stanovoval na základe minimálneho percentuálneho podielu vyhlásení, a nie podľa pravidla „jedna kontrola za deň“.Komisia by mala prijať opatrenia na zabezpečenie toho, že hodnota plomb pripevnených na zásielky tovarov, ktoré sú oprávnené na vývozné náhrady, je jasná a jednoznačná. Tým sa zabezpečí, že náhradné kontroly sa budú vzťahovať na všetky vyvezené tovary okrem tých, ktoré colné úrady fyzicky skontrolovali a zaplombovali pri odoslaní.Komisia by mala preskúmať nariadenia týkajúce sa náhradných kontrol vrátane osobitných náhradných kontrol, aby sa zabezpečilo ich jednotné uplatňovanie členskými štátmi a aby bolo úradníkom zodpovedným za tieto kontroly na hraniciach EÚ jasné, pri ktorých zásielkach by mali zvažovať kontrolu.Komisia by mala zabezpečiť, aby príslušné členské štáty dodržiavali postupy na nahlasovanie nezrovnalostí zistených pri náhradných kontrolách a informovanie o následných opatreniach k nim a aby požadované prijaté následné opatrenia realizovali efektívne.
36.

Komisia vo všeobecnosti nezastáva názor, že vymedzenie osôb, ktoré sú oprávnené na repatriáciu, nie je relevantné. Spolufinancovanie repatriácie ktoréhokoľvek štátneho príslušníka tretej krajiny vrátane pristupujúcich krajín pred nadobudnutím platnosti aktov o pristúpení je v súlade so zásadami EFU. Preto nemohlo ísť o to, aby sa ustanovili rozdiely v zaobchádzaní so štátnymi príslušníkmi tretích krajín bez ohľadu na to, či sú, alebo nie sú v štádiu pristúpenia, pokiaľ ide o cieľové skupiny opatrení spolufinancovaných EFU (prijatie, začlenenie do spoločnosti alebo návrat osôb).
53.

Dvor audítorov odporúča tieto kroky na zlepšenie užitočnosti hodnotenia a revízie v polovici obdobia a prerozdelenia počas rokov 2007 – 2013 a budúcich programových období: — Pravdepodobnosť úspešnosti hodnotenia a revízie v polovici obdobia sa bude zvyšovať s tým, ako vzrastie miera, v rámci ktorej sa výdavky nebudú realizovať s niekoľkoročným oneskorením, ale v priebehu programového obdobia. V snahe redukovať oneskorenia pri začatí programov na obdobie 2007 – 2013 by Komisia a členské štáty mali zabezpečiť rýchle a účinné ukončenie programov na obdobie 2000 – 2006. — Konkrétnym problémom, ktorý zistili hodnotitelia programov na obdobie 2000 – 2006, bolo nedostatočné fungovanie monitorovacích systémov. Komisia by mala podniknúť kroky, ktoré zaistia, že ukazovatele výkonnosti sa budú monitorovať od začiatku nového programového obdobia. — Hodnotenie a opätovné posúdenie výdavkov by sa malo uskutočniť dosť neskoro, aby s programom už boli dostatočné skúsenosti, ktoré by ho umožnili prínosným spôsobom posúdiť, ale zároveň dosť skoro, aby sa mohli uskutočniť zmeny priorít. — Procesy v polovici obdobia v rokoch 2000 – 2006 predstavujú zdĺhavý a zložitý postup. Komisia by mala zvážiť, akým spôsobom by sa dal proces urýchliť a zvýšiť jeho pohotovosť. — Komisia by nemala predpisovať metódu, ktorú majú používať hodnotitelia, ale mala by určiť, ako sa programy môžu meniť a dopĺňať tak, aby sa zabezpečilo, že sa budú dať identifikovať vplyvy na súdržnosť, že sa pri hodnotení použijú osvedčené postupy, a že keď sa vytvoria výkonnostné rezervy, použijú sa spôsobom, ktorý bude klásť dôraz na efektívnu a účinnú implementáciu programov. — Všetky usmernenia Komisie by mali byť k dispozícii včas. — Komisia a členské štáty by mali venovať osobitnú pozornosť programovaniu a mechanizmom na spravovanie výdavkov na priority politík EÚ.
70.

Nové členské štáty od vstupu do EÚ zvýšili vzájomné obchodovanie s mliekom a mliečnymi výrobkami v rámci EÚ (tabuľka 10). V niektorých hraničných oblastiach nových členských štátov, kde je cena mlieka nižšia ako v susednom členskom štáte, sa rozvinul vývozný obchod so surovým mliekom. Tento fenomén zasiahol najmä Slovinsko (rámček 5). Tabuľka 10 Mlieko a mliečne výrobky – zahraničný obchod krajín strednej a východnej Európy (v tis. ton) Množstvá Vývoz v rámci Spoločentsva Dovoz v rámci Spoločentsva 2004 2005 2006 2004 2005 2006 Nekoncentrované mlieko a smotana bez pridania cukru alebo iných sladidiel 334 978 1 470 127 322 514 z toho surové mlieko 144 570 905 38 147 292 Koncentrované mlieko a smotana alebo mlieko a smotana s pridaním cukru alebo iných sladidiel 144 165 160 19 30 33 Cmar, kyslé mlieko a smotana, jogurt, kefír a iné fermentované a acidofilné mlieka a smotany 62 124 163 79 106 121 Mliečne sérum, výrobky z prírodných mliečnych zložiek 68 102 197 38 48 69 Maslo a iné mliečne tuky 53 49 36 15 18 25 Syry 120 170 184 75 114 144 Zdroj: Komisia, Eurostat (COMEXT). Rámček 5 – Masívny vývoz surového mlieka zo Slovinska do TalianskaSlovinsko je novým členským štátom, ktorého miestny trh s mliekom sa po vstupe do EÚ zmenil najviac. Pre cenové rozdiely medzi Slovinskom a Talianskom narástol od roku 2005 vývoz slovinského surového mlieka do Talianska. V roku 2006 bola cena mlieka v Slovinsku približne o 18 % nižšia než v Taliansku. V tom istom roku sa do Talianska vyviezlo a na mieste spracovalo asi 28 % slovinského mlieka. V dôsledku tohto fenoménu sa v Slovinsku obmedzila produkcia mliečnych výrobkov (–22 % v prípade produkcie masla v roku 2006, –13 % pri mlieku, –11 % pri smotane a –7 % pri syre) a namiesto toho sa podporuje ich dovoz.
44.

Komisia je toho názoru, že kritériá v nariadení sa uplatnili spôsobom, ktorý je najzrozumiteľnejší (pozri podrobné pripomienky k rámčeku 3). Definícia regionálnej katastrofy v nariadení je však pomerne nejasná a je ťažké splniť podmienky na to, aby žiadosti boli úspešné. Členské štáty venujú množstvo času príprave žiadostí a útvary Komisie vynakladajú veľa úsilia pri hodnotení žiadostí týkajúcich sa menších regionálnych katastrof, ktoré pravidelne končia zamietnutím. Jednou z hlavných zmien v navrhovanom novom nariadení je preto zámer obmedziť sa výlučne na kvantitatívne limity určujúce úroveň škôd, ktorá sa vyžaduje na aktivovanie fondu, čo by zlepšilo transparentnosť fondu. Navrhovanou revíziou nariadenia o Fonde solidarity by vnútroštátne orgány mali jasnejšiu predstavu o tom, kedy by ich fond mohol podporiť pri obnove po katastrofe. Pokiaľ ide o spravodlivosť postupu, prosperita krajiny sa berie do úvahy najmä pri určovaní prahovej hodnoty „veľkej katastrofy“. Metóda výpočtu grantu bola podrobne prediskutovaná s Radou a v žiadnom prípade nebola predmetom kritiky zo strany krajín prijímajúcich pomoc.
47.

Počas auditu sa v oblasti právnych predpisov zistilo niekoľko nedostatkov (pozri body 26, 27 a 36): a) Na uľahčenie colných kontrol je dôležité, aby sa ZINZ deklarovali pri dovoze tovaru, držiteľ ZINZ by mal byť preto povinný uvádzať svoju ZINZ. Umožnilo by to tiež určiť hodnotu a objem dovozov so ZINZ. b) Komisia by mala preskúmať spôsoby nápravy nedostatkov pri kontrole týkajúce sa systému predlžovaných období. Informačný systém na spravovanie kvót by sa napríklad mohol rozšíriť aj na predĺžené obdobia používania ZINZ. c) Komisia by mala zaviesť primerané termíny na rokovania medzi členskými štátmi, ktoré majú za cieľ vyriešiť prípady zatriedenia ZINZ. Ak sa do stanovenej lehoty nedosiahne dohoda, prípad by sa mal predložiť Komisii.
Grécko — Athens Metro (OP Urban development 1994 – 1999) — General hospital of Chania – project 18861 (OP Crete 1994 – 1999) — Extension of Athens Metro from Panagoulis to the old airport at Elliniko (CF) — Water supply of Irakleion and Agios Nikolaos from the Aposelemi dam (2nd phase) (CF) — Renewal and extension of the bus and trolley fleet of Athens public transport companies ETHEL-ILPAP (OP SAAS 2000 – 2006) — Extensions of Athens Metro and transfer stations (OP OALAA)

Grécko — Développement du tram d'Athènes – C(2003)/122 — Sections d'Egnatia Odos-Ioannina-Metsovo – C(2004)/4367
VII.

Na to, aby systémy dohľadu a kontroly fungovali efektívne a aby boli odstránené ich nedostatky, je potrebné vynaložiť väčšie úsilie. Výsledkom tohto úsilia bude lepšie zvládanie sprievodných rizík v oblastiach, v ktorých sa vyskytujú závažné chyby pri platbách. Ide o tieto oblasti: a) Pri výdavkoch na SPP Dvor audítorov zistil, že sa opakujú prípady vykazovania výdavkov, ktoré nie sú oprávnené v rámci integrovaného administratívneho a kontrolného systému (IACS), alebo nesprávneho uplatňovania systému IACS, čím rastie riziko, že kontrolné systémy nie sú také efektívne. Následné kontroly platieb týkajúcich sa dotácií v rámci SPP, ktoré nie sú pokryté systémom IACS, neposkytujú primeranú istotu, že sa uplatňujú právne predpisy Spoločenstva. Dvor audítorov dospel k záveru, že z celkového hľadiska sú výdavky v oblasti SPP stále závažne poznačené chybami. b) Pri štrukturálnych opatreniach Dvor audítorov znovu zistil nedostatky v systémoch riadenia a kontroly, ktoré si vyžadujú väčšie či menšie zlepšenia, aby bol zabezpečený plný súlad s požiadavkami právnych predpisov, a efektívne dennodenné kontroly riadenia a/alebo nezávislé kontroly na základe výberu vzorky operácií za programovacie obdobie 2000 – 2006. V obidvoch programovacích obdobiach (1994 – 1999 a 2000 – 2006) bol zistený veľký počet chýb súvisiacich so zákonnosťou a správnosťou pri deklarovaných výdavkoch, na základe ktorých Komisia uskutočnila platby. c) Napriek tomu, že v niektorých oblastiach vnútorných politík došlo k určitému pokroku, kontrolné zistenia Dvora audítorov týkajúce sa príslušných transakcií neposkytujú dostatočnú istotu, pokiaľ ide o zákonnosť a správnosť platieb. Je pravdepodobné, že ak nebudú prepracované právne predpisy smerom k zjednodušeniu systémov na preplácanie výdavkov a objasneniu postupov a pravidiel pre rozličné programy, bude pretrvávať riziko vzniku chýb. d) Pri vonkajších opatreniach sa dosah zlepšenia systémov dohľadu a kontroly Komisie zatiaľ neprejavil na úrovni implementačných organizácií, v ktorých bol zistený relatívne vysoký počet chýb v platbách tak z hľadiska ich výskytu, ako aj finančného dosahu, ktorý bol pripísaný chýbajúcemu globálnemu prístupu k dohľadu, kontrole a auditu týchto organizácií.
X.

Dvor audítorov zastáva názor, že v ostatných oblastiach výdavkov sa pri platbách stále vyskytujú významné chyby, hoci rôzneho stupňa. Komisia, členské štáty a ostatné prijímateľské krajiny musia zvýšiť úsilie o zavedenie primeraných systémov dohľadu a kontroly na lepšie riadenie rizika nezákonnosti a nesprávnosti. Ide o tieto oblasti: poľnohospodárstvo a prírodné zdroje, politiky súdržnosti, výskumu, energetiky a dopravy, vonkajšej pomoci, rozvojovej pomoci a rozšírenia a politiky vzdelávania a občianstva. a) V oblasti poľnohospodárstva a prírodných zdrojov Dvor audítorov zistil, že v transakciách, ktoré sa vzťahujú na výdavky deklarované pre túto skupinu politík ako celku, sa vyskytla významná úroveň chybovosti z hľadiska zákonnosti a/alebo správnosti. Dvor audítorov na základe svojej audítorskej práce dospel k záveru, že systémy dohľadu a kontroly sú pri zabezpečovaní istoty, pokiaľ ide o súlad s predpismi EÚ, len čiastočne účinné. Dvor audítorov však dospel k záveru, že pri správnom zavedení a v prípade, že sa do systému zadávajú presné a spoľahlivé údaje, je integrovaný administratívny a kontrolný systém IACS naďalej efektívnym nástrojom na znižovanie rizika neoprávnených výdavkov. b) V oblasti politík súdržnosti Dvor audítorov zistil, že v úhradách výdavkov projektov politík súdržnosti sa vyskytla významná úroveň chybovosti z hľadiska zákonnosti a/alebo správnosti. Dvor audítorov na základe svojej audítorskej práce dospel k záveru, že systémy dohľadu Komisie a systémy kontroly členských štátov sú vo všeobecnosti pri predchádzaní výskytu nadhodnotených alebo neoprávnených výdavkov len čiastočne účinné. c) V oblasti výskumu, energetiky a dopravy Dvor audítorov zistil, že v platbách pre túto skupinu politík sa vyskytla významná úroveň chybovosti z hľadiska zákonnosti a/alebo správnosti. Dvor audítorov na základe svojej audítorskej práce dospel k záveru, že aj napriek niektorým zlepšeniam, systémy dohľadu a kontroly Komisie sú pri znižovaní rizika úhrady nadhodnotených alebo neoprávnených nákladov len čiastočne účinné. d) V oblasti vonkajšej pomoci, rozvojovej pomoci a rozšírenia Dvor audítorov zistil, že v transakciách, ktoré sa vzťahujú na výdavky tejto skupiny politík, sa vyskytla významná úroveň chybovosti z hľadiska zákonnosti a/alebo správnosti, a to najmä na úrovni implementačných organizácií. Dvor audítorov na základe svojej audítorskej práce dospel k záveru, že aj napriek zlepšeniam na úrovni Komisie sú systémy dohľadu a kontroly len čiastočne účinné pri zabezpečovaní istoty, že výdavky sú oprávnené a náležite zdokumentované. e) V oblasti vzdelávania a občianstva Dvor audítorov zistil, že v platbách pre túto skupinu politík sa vyskytla významná úroveň chybovosti z hľadiska zákonnosti a/alebo správnosti. Dvor audítorov na základe svojej audítorskej práce dospel k záveru, že systémy dohľadu a kontroly sú len čiastočne účinné pri zabezpečovaní istoty, že výdavky sú oprávnené a náležite zdokumentované.